CELEX: 62021TN0238
Language: lt
Date: 2021-05-04 00:00:00
Title: Byla T-238/21: 2021 m. gegužės 4 d. pareikštas ieškinys byloje Ryanair / Komisija

2021 6 21   
            
            
               LT
            
            
               Europos Sąjungos oficialusis leidinys
            
            
               C 242/54
            
         
      2021 m. gegužės 4 d. pareikštas ieškinys byloje Ryanair / Komisija
      
      (Byla T-238/21)
      (2021/C 242/77)
      Proceso kalba: anglų
      
         Šalys
      
      
         Ieškovė: Ryanair DAC (Sordsas, Airija), atstovaujama advokatų E. Vahida, F-C. Laprévote, V. Blanc, S. Rating ir I. Metaxas-Maranghidis
      
         Atsakovė: Europos Komisija
      
         Reikalavimai
      
      Ieškovė Bendrojo Teismo prašo:
      
                  —
               
               
                  panaikinti 2020 m. rugpjūčio 17 d. atsakovės sprendimą dėl valstybės pagalbos SA.57543 – Danija ir SA.58342 – Švedija – COVID-19: SAS AB rekapitalizavimas (1) ir
               
            
                  —
               
               
                  priteisti iš atsakovės bylinėjimosi išlaidas.
               
            
         Ieškinio pagrindai ir pagrindiniai argumentai
      
      Grįsdama ieškinį ieškovė remiasi keturiais pagrindais.
      
                  1.
               
               
                  Pirmasis ieškinio pagrindas grindžiamas tuo, kad atsakovė neteisingai taikė Laikinąją valstybės pagalbos priemonių, skirtų ekonomikai remti reaguojant į dabartinį COVID-19 protrūkį, sistemą ir SESV 107 straipsnio 3 dalies b punktą, nuspręsdama, kad SAS AB atitinka pagalbos reikalavimus, ir nevertindama, ar galima imtis tinkamesnių ir mažiau iškraipančių priemonių nei rekapitalizavimas. Ieškovė taip pat priekaištauja, kad atsakovė neteisingai taikė Laikinąją valstybės pagalbos priemonių, skirtų ekonomikai remti reaguojant į dabartinį COVID-19 protrūkį, sistemą ir SESV 107 straipsnio 3 dalies b punktą, nuspręsdama, kad rekapitalizavimo suma yra proporcinga, netaikydama tinkamų sąlygų, susijusių su valstybės pasitraukimu, tinkamai neįvertindama pagalbos gavėjos didelės galios rinkoje, netaikydama atitinkamų taisomųjų priemonių, neužkirsdama kelio agresyviai komercinei plėtrai, pažeisdama savo pareigą palyginti pagalbos teigiamą ir neigiamą poveikį prekybos sąlygoms ir neiškraipytos konkurencijos išsaugojimui (t. y. pusiausvyros tyrimas) ir galiausiai vėlai reikalaudama pateikti restruktūrizavimo planą.
               
            
                  2.
               
               
                  Antrasis ieškinio pagrindas grindžiamas tuo, kad atsakovė pažeidė konkrečias SESV nuostatas ir bendruosius Europos teisės principus, kuriais nuo devintojo dešimtmečio pabaigos grindžiamas oro transporto liberalizavimas ES (t. y. nediskriminavimo, laisvės teikti paslaugas – taikomų oro transportui pagal Reglamentą (EB) Nr. 1008/2008 (2) – ir įsisteigimo laisvės).
               
            
                  3.
               
               
                  Trečiasis ieškinio pagrindas grindžiamas tuo, kad nepaisydama rimtų sunkumų atsakovė nepradėjo oficialios tyrimo procedūros ir pažeidė ieškovės procesines teises.
               
            
                  4.
               
               
                  Ketvirtasis ieškinio pagrindas grindžiamas tuo, kad atsakovė pažeidė savo pareigą motyvuoti.
               
            
         (1)  OL C 50, 2021, p. 3–5.
      
         (2)  2008 m. rugsėjo 24 d. Europos Parlamento ir Tarybos reglamentas (EB) Nr. 1008/2008 dėl oro susisiekimo paslaugų teikimo Bendrijoje bendrųjų taisyklių (nauja redakcija) (Tekstas svarbus EEE) (OL L 293, 2008, p. 3–20).